Neuvoston asetus (ETY) N:o 852/78 annettu 24 päivänä huhtikuuta 1978 rapsin- ja rypsinsiemeniä koskevista erityistoimenpiteistä annetun asetuksen (ETY) N:o 1569/72 muuttamisesta ja asetuksen (ETY) N:o 2713/72 kumoamisesta



Virallinen lehti nro L 116 , 28/04/1978 s. 0006 - 0006

Suomenk. erityispainos Alue 3 Nide 9 s. 0223

Kreikank. erityispainos: Luku 03 Nide 21 s. 0005

Ruotsink. erityispainos Alue 3 Nide 9 s. 0223



NEUVOSTON ASETUS (ETY) N:o 852/78 annettu 24 päivänä huhtikuuta 1978 rapsin- ja rypsinsiemeniä koskevista erityistoimenpiteistä annetun asetuksen (ETY) N:o 1569/72 muuttamisesta ja asetuksen (ETY) N:o 2713/72 kumoamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2560/77(2), ja erityisesti sen 36 artiklan, ottaa huomioon komission ehdotuksen, sekä katsoo, että rapsin- ja rypsinsiemeniä koskevista erityistoimenpiteistä 20 päivänä heinäkuuta 1972 annetussa neuvoston asetuksessa (ETY) N:o 1569/72(3), sellaisena kuin se on viimeksi muutettuna asetuksella (ETY) N:o 3477/73(4), otetaan käyttöön erotusmäärien järjestelmä kyseisille yhteisössä korjatuille siemenille, jotka jalostetaan tai viedään kolmansiin maihin; koska tällä alalla ei ole valuutan tasausmaksuja sekä sen estämiseksi, että kannustettaisiin tarjoamaan interventioon vahvan valuutan valtioissa siemeniä, jotka on korjattu heikon valuutan valtioissa, kyseisen asetuksen 6 artiklassa rajoitetaan interventio Saksan liittotasavallassa ja Benelux-maissa näissä maissa korjattuihin siemeniin, Tanskassa ja Yhdistyneessä kuningaskunnassa korjattujen rapsin- ja rypsinsiementen interventiosta 19 päivänä joulukuuta 1972 annetussa neuvoston asetuksessa (ETY) N:o 2713/72(5) rajoitetaan samoin interventio Tanskassa ja Yhdistyneessä kuningaskunnassa kummassakin maassa korjattuihin rapsin- ja rypsinsiemeniin niin pitkäksi aikaa, kuin näissä kahdessa maassa sovellettavat interventiohinnat ovat muissa maissa sovellettavia hintoja alhaisempia; kyseisissä kahdessa jäsenvaltiossa sovellettavat interventiohinnat ovat nyt saavuttaneet yhteisen hinnan tason; tämän vuoksi olisi kumottava asetus (ETY) N:o 2713/72, ja edellä kuvattujen vääristymien estämiseksi interventio olisi rajoitettava jokaisessa jäsenvaltiossa kyseisen jäsenvaltion alueella korjattuihin siemeniin, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1569/72 6 artikla seuraavasti: "6 artikla Jäsenvaltiossa korjatut rapsin- ja rypsinsiemenet voidaan tarjota interventioon ainoastaan tämän jäsenvaltion alueella." 2 artikla Kumotaan asetus (ETY) N:o 2713/72. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 24 päivänä huhtikuuta 1978. Neuvoston puolesta Puheenjohtaja P. DALSAGER (1) EYVL N:o 172, 30.9.1966, s. 3025/66 (2) EYVL N:o L 303, 28.11.1977, s. 1 (3) EYVL N:o L 167, 25.7.1972, s. 9 (4) EYVL N:o L 357, 28.12.1973, s. 6 (5) EYVL N:o L 291, 28.12.1972, s. 14